Характеристики на традиционния английски чедър
Традиционното английско сирене чедър от краве мляко е твърдо сирене, чиято структура е ронлива, ако се е втърдило правилно за необходимото време на зреене. Когато е втвърдено младо, сиренето чедър е с гладка структура.
 Острият си вкус получава в периода от 9 до 24 месеца по време на зреенето, а цветът му варира от бял до бледо жълт, в зависимост от маслеността на млякото, което се използва. Понякога се добавят и оцветители, които променят цвета на сиренето до кехлибарен. Традиционният английски чедър, както споменахме, е оформен на кръгли пити, с диаметър около 40 см и има образувана естествена кора.